CELEX: 32014R0766
Language: hr
Date: 2014-07-11 00:00:00
Title: Provedbena uredba Komisije (EU) br. 766/2014 оd 11. srpnja 2014. o razvrstavanju određene robe u kombiniranu nomenklaturu

16.7.2014   
            
            
               HR
            
            
               Službeni list Europske unije
            
            
               L 209/9
            
         PROVEDBENA UREDBA KOMISIJE (EU) br. 766/2014
   оd 11. srpnja 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu 1. tablice iz Priloga potrebno je razvrstati u odgovarajuće oznake KN iz stupca 2. na temelju razloga iz stupca 3. navedene tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. srpnja 2014.
      
         
            Za Komisiju
         
         
            u ime predsjednika,
         
         Algirdas ŠEMETA
         
            Član Komisije
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje
                  (oznaka KN)
               
               
                  Obrazloženje
               
            
                  1.
               
               
                  2.
               
               
                  3.
               
            
                  
                              1.
                           
                           
                              Proizvod u tekućem obliku i pripremljen za pojedinačnu prodaju u bocama od 200 ml, 500 ml ili 1 000 ml.
                              Proizvod se sastoji od:
                              
                                          —
                                       
                                       
                                          natrijeva klorida (0.9 %),
                                       
                                    
                                          —
                                       
                                       
                                          sterilne vode.
                                       
                                    Svaka je boca opremljena ergonomskom očnom kapaljkom i poklopcem za zaštitu od prašine te je namijenjena jednokratnoj uporabi.
                              Prema oznaci, proizvod se upotrebljava za ispiranje očiju u hitnim slučajevima radi uklanjanja stranih tijela i kemikalija.
                           
                        
               
                  3307 90 00
               
               
                  Razvrstavanje se utvrđuje općim pravilima 1. i 6. za tumačenje kombinirane nomenklature (OPT), napomenom 2. uz odjeljak VI., napomenom 3. uz poglavlje 33. i nazivom oznaka KN 3307 i 3307 90 00.
                  S obzirom na to da je pripremljen u pakiranjima za pojedinačnu prodaju i prikladan za uporabu kao kozmetički ili toaletni pripravak, proizvod se smatra kozmetičkim ili toaletnim pripravkom. Razvrstavanje proizvoda u poglavlje 25. ili poglavlje 30. stoga je isključeno (vidjeti napomenu 2.(d) uz poglavlje 25. i napomenu 1.(e) uz poglavlje 30.).
                  Proizvod se stoga razvrstava u tarifni broj 3307 kao ostali kozmetički ili toaletni pripravci, nespomenuti niti uključeni na drugom mjestu.
               
            
                  
                              2.
                           
                           
                              Proizvod u tekućem obliku i pripremljen za pojedinačnu prodaju u bocama od 200 ml ili 1 000 ml.
                              Proizvod se sastoji od:
                              
                                          —
                                       
                                       
                                          dinatrijeva fosfata (1–5 %),
                                       
                                    
                                          —
                                       
                                       
                                          kalijeva fosfata (1 %),
                                       
                                    
                                          —
                                       
                                       
                                          sterilne vode.
                                       
                                    Svaka je boca opremljena ergonomskom očnom kapaljkom i poklopcem za zaštitu od prašine te je namijenjena jednokratnoj uporabi.
                              Prema oznaci, proizvod se upotrebljava za ispiranje očiju u hitnim slučajevima radi neutraliziranja kiselina i lužina nakon dodira s očima.
                           
                        
               
                  3307 90 00
               
               
                  Razvrstavanje se utvrđuje općim pravilima 1. i 6., napomenom 2. uz odjeljak VI., napomenom 3. uz poglavlje 33. i nazivom oznaka KN 3307 i 3307 90 00.
                  S obzirom na to da proizvod nije zaseban kemijski određen spoj, isključeno je njegovo razvrstavanje u tarifni broj 2835 kao fosfati (vidjeti napomenu 1. uz poglavlje 28.).
                  S obzirom na to da je pripremljen u pakiranjima za pojedinačnu prodaju i prikladan za uporabu kao kozmetički ili toaletni pripravak, proizvod se smatra kozmetičkim ili toaletnim pripravkom. Razvrstavanje proizvoda u poglavlje 30. stoga je isključeno (vidjeti napomenu 1.(e) uz poglavlje 30.).
                  Proizvod se stoga razvrstava u tarifni broj 3307 kao ostali kozmetički ili toaletni pripravci, nespomenuti niti uključeni na drugom mjestu.